section_heading: Oštećenja u potresu
paragraph_text: Dana 22. ožujka 2020. godine, Zagreb su pogodila dva potresa koja su uzrokovala velika oštećenja na zgradama Medicinskog fakulteta. Oštećenja su po cijeloj površini krovišta, zidovi i strop su popucali i dio se raspao. S velike većine zidova i stropa je pala žbuka što znači da je potrebno obnavljati i zidove koji nisu posebno oštećeni, po zgradi su kao mjera zaštite postavljene skele. Zgrade Medicinskog fakulteta su vjerojatno pretrpile najteže oštećenje u odnosu na druge sveučilišne zgrade. Zbog tolikog oštećenja fakultet neće moći normalno funkcionirati i zahtijeva hitne popravke čiji će rezultati ovisiti o mogućnosti fakulteta, izvještajima statičara i troškovniku te vanjskom financiranju. Zbog nepredvidljivosti situacije s epidemijom COVID-19 virusa, najraniji početak obnove i nadoknađivanje se očekuje na ljeto 2020. ako situacija to dopusti.